ભાજપના રાષ્ટ્રીય અધ્યક્ષ અમિત શાહ આજથી ગુજરાતને મુલાકાતે આવી રહ્યા છે ત્યારે ભાજપ કાર્યાલય શ્રીકમલમ ખાતે ધમધમાટ જોવા મળી રહ્યો છે. આ મુલાકાત આગામી ચૂંટણી સંદર્ભે મહત્વની ગણાય છે. ભાજપના રાષ્ટ્રીય અધ્યક્ષ અમિત શાહ આમ તો ગુજરાતમાં તેમના ઘરે દિવાળી ઉજવવા આવશે પણ તેમની આ મુલાકાત પણ રાજકીય વધુ છે. તે તેમની આ મુલાકાત દરમિયાન મુખ્યપ્રધાન વિજય રૂપાણી, નાયબ મુખ્યપ્રધાન નીતિન પટેલ, ગુજરાત પ્રદેશ અધ્યક્ષ જીતુ વાઘાણી સહિતના ભાજપના હોદ્દેદારો સાથે ચર્ચા કરી ચૂંટણીની એક ખાસ રણનીતિ ઘડાશે. મહત્વનું છે કે સર્જિકલ સ્ટ્રાઈક બાદ ભાજપ ફ્રન્ટફૂટ પર છે. તેથી એવી શક્યતા છે કે સર્જિકલ સ્ટ્રાઈકને રાષ્ટ્રવાદ સાથે જોડીને ભાજપ તે મુદ્દાને ચૂંટણી પ્રચાર સાથે જોડીને આગળ વધશે.